open-index/open-wikipedia-markdown huggingface dataset:
Настаўніцкая газета (установа)

**Установа «Рэдакцыя газеты „Настаўніцкая газета“»** створана ў лютым 2001 года. Галоўны офіс знаходзіцца ў Мінску. Заснавальнік — Міністэрства адукацыі Рэспублікі Беларусь. Галоўны рэдактар — Вадзім Аляксандравіч Кнышаў.

У чэрвені 2019 года рэарганізавана ў Рэдакцыйна-выдавецкую ўстанову «Выдавецкі дом „Педагагічная прэса“».

## Мэты і задачы ўстановы 
Асноўнай мэтай установы з’яўляліся рэалізацыя права грамадзян на атрыманне поўнай, сапраўднай і своечасовай інфармацыі аб дзяржаўнай палітыцы ў сферы адукацыі і дзяржаўнай маладзёжнай палітыцы, функцыянаванні і развіцці нацыянальнай сістэмы адукацыі Рэспублікі Беларусь, сацыяльна-эканамічнай, грамадска-палітычнай, міжнароднай і іншых сферах.

Задачы ўстановы: аб’ектыўнае асвятленне дзяржаўнай палітыкі ў сферы адукацыі і дзяржаўнай маладзёжнай палітыцы; садзейнічанне развіццю нацыянальнай культуры і папулярызацыі нацыянальных культурных каштоўнасцей; інфармацыйнае забеспячэнне адукацыйнага працэсу ва ўстановах адукацыі; распаўсюджванне прававой і інструктыўна-метадычнай інфармацыі; папулярызацыя перадавога педагагічнага вопыту.

## Выданні 
Установа ажыццяўляля вытворчасць і выпуск шэрагу сродкаў масавай інфармацыі:
* газеты «Настаўніцкая газета» (заснавальнік — Міністэрства адукацыі Рэспублікі Беларусь);
* штомесячнага навукова-педагагічнага часопіса «Народная асвета» (заснавальнік — Міністэрства адукацыі Рэспублікі Беларусь);
* штотыднёвай газеты для падлеткаў  (; заснавальнік — грамадскае аб’яднанне «Беларускі рэспубліканскі саюз моладзі»);
* штомесячнай газеты для падлеткаў «Раніца» (заснавальнікі — Міністэрства адукацыі Рэспублікі Беларусь, установа «Рэдакцыя газеты „Настаўніцкая газета“»);
* штомесячнай газеты для замяшчальных бацькоў і спецыялістаў па сямейным устройстве «Домой!» (заснавальнік — Нацыянальны цэнтр усынаўлення Рэспублікі Беларусь).
* штомесячнага часопіса аб беларускім спорце «Спорт time» (заснавальнік — Беларуская асацыяцыя студэнцкага спорту, Рэспубліканскі цэнтр фізічнага выхавання і спорту навучэнцаў і студэнтаў, установа «Рэдакцыя газеты „Настаўніцкая газета“»).

## Спасылкі 
* Сайт газеты «Настаўніцкая газета»

Катэгорыя:Адукацыя ў Беларусі
Катэгорыя:Арганізацыі Мінска
Катэгорыя:2001 год у Мінску
Катэгорыя:З’явіліся ў 2001 годзе
Катэгорыя:Зніклі ў 2019 годзе
Катэгорыя:Выдавецтвы Беларусі
Дэльта Акаванга

ў дэльце Акаванга]]
**Дэльта Акаванга** (або Балота Акаванга) у Батсване — найвялікшая ў свеце ўнутраная рачная дэльта, гэта значыць дэльта, якая не мае сцёку ў акіян ці мора.

Раней тэрыторыя дэльты была часткай возера Макгадзікгадзі, што высахла каля 10 тыс. гадоў таму. Зараз рака Акаванга, што сцякае з плато Анголы, не мае сцёку ў мора. Замест гэтага, яна ўліваецца ў пяскі пустыні Калахары, абвадняючы 15000 км² пустыні. Штогод каля 11 км³ вады дасягае дэльты. Частка гэтай вады падчас вільготнага сезона сягае далёка на поўдзень, ствараючы возера Нгамі.
аў]]

Вада ракі незвычайна чыстая, перш за ўсё з-за адсутнасці сельскагаспадарчай і прамысловай дзейнасці ўздоўж ракі Акаванга. У дэльце вада праходзіць скрозь фільтр шматлікіх астравоў і выпарваецца, пакідаючы пасля сябе шмат солі. Гэтыя адклады солі часта бываюць настолькі магутнымі, што расліннасць знікае ў цэнтральных частках астравоў, дзе ў вялікай колькасці адкладаюцца крышталі солі.

Рака Акаванга разліваецца штогод на працягу вільготнага сезона, які пачынаецца ў сярэдзіне лета на поўначы і на 6 месяцаў пазней на поўдні. Вада дэльты адносна хутка выпарваецца з-за высокіх тэмператур і сухога паветра, што прыводзіць да цыклічнай змены памеру дэльты. Астравы часта цалкам знікаюць на працягу паводак, а затым зноў асушваюцца на працягу сухога сезона.

## Літаратура 
* Bock, J. (2002). Learning, Life History, and Productivity: Children's lives in the Okavango Delta of Botswana. *Human Nature 13(2)* 161—198. Full text

* Allison, P. (2007). Whatever You Do, Don't Run: True Tales Of A Botswana Safari Guide
## Спасылкі 
* Conservation International 
* Description of Okavango Delta, by Cecil Keen
* Earth-Touch.com Okavango Delta HD Videos
* Flow : information for Okavango Delta planning is the weblog of the Library of the Harry Oppenheimer Okavango Research Centre.
* The Ngami Times is Ngamiland's weekly newspaper.Flow charts and rain data are also available. 
* Official Botswana Government site on Moremi Game Reserve, inside the Okavango Delta 
* Okavango Delta Peoples of Botswana
* Picture gallery of the Okavango Delta
* Safari in the Delta : general information 

Катэгорыя:Геаграфія Батсваны
Катэгорыя:Дэльты рэк
Катэгорыя:Сусветная спадчына ў Батсване
Рачная сістэма

**Рачная сістэма** — частка гідраграфічнай сеткі ў межах рачнога басейна.

Складаецца з галоўнай ракі (ствала сістэмы) і прытокаў першага, другога і наступных парадкаў. Прытокамі першага парадку называюцца рэкі, якія непасрэдна ўпадаюць у галоўную раку, другога парадку — прытокі прытокаў першага парадку і г.д. Часам падлік парадку рэк вядзецца, наадварот, ад дробных рэк да галоўнай.

Назва рачной сістэмы даецца па назве галоўнай ракі, якая з'яўляецца звычайна найбольш доўгай і мнагаводнай ракой у сістэме.

## Літаратура 
* *Хортон Р. Е.* Эрозионное развитие рек и водосборных бассейнов. Гидрофизический подход к количественной морфологии. Пер. с англ. — М.-Л., Изд-во иностр. лит., 1948. — 158 с.
* *Маккавеев Н. И.* Русло реки и эрозия в её бассейне. — М., Изд-ва АН СССР, 1955. — 346 с.
* 

Катэгорыя:Гідраграфія
Тарымская ўпадзіна

**Тары́мская раўні́на**, **Кашга́рская раўні́на** () — упадзіна, размешчаная на крайнім захадзе Кітая. Плошча ўпадзіны складае 906 500 км². З’яўляецца самым буйным басейнавым ландшафтам Цэнтральнай Азіі.

## Геаграфія 
Тарымскі басейн з’яўляецца вельмі засушлівай мясцовасцю без рэк, якія б выцякалі з яе, і распасціраецца з усходу на захад на 1500 км, а з поўначы на поўдзень на 600 км. Ён знаходзіцца ў Сіньцзян-Уйгурскім аўтаномным раёне. Найбольш нізкі пункт знаходзіцца каля возера Лабнор (каля 780 м над узроўнем мора) на ўсходзе басейна, а самы высокі пункт (1410 м) размешчана на поўдні ў Хатана. Тарымская платформа (пліта) мае форму ромба, заціснутага паміж іншымі плітамі.

У той час як з усходу, з боку Манголіі і астатняга Кітая, Тарымскі басейн абмежаваны адносна нізкімі горамі, з усіх іншых бакоў ён акружаны мноствам высокіх горных хрыбтоў. На поўначы ўзвышаецца Цянь-Шань з Пікам Перамогі, які мае вышыню 7439 м, на захадзе — Памір (Пік Ісмаіла Самані, 7495 м), на поўдні-захадзе — Каракарум (К2, 8611 м), на поўдні — Куньлунь (Кангур, 7719 м).

У цэнтры Тарымскага басейна, праз які з захаду на ўсход працякае рака Тарым, размешчана пустыня Такла-Макан, якая ўзнікла на працягу мільёнаў гадоў у выніку кантынентальнага клімату і недастатковых ападкаў у гэтай мясцовасці, заслоненай высокімі горнымі масівамі.

## Гісторыя 
Паводле археалагічных раскопак, у Тарымскім басейне некалі жылі тахары (гл. тарымскія муміі, Лаўлань). У Сярэднявеччы па Тарымскім басейне праходзіла большасць шаўковых шляхоў.

## Эканоміка 
У цэнтры пустыні Такла-Макан былі адкрыты буйныя радовішчы нафты і газу — Тарымскі нафтагазаносны басейн, Тахэ. Для іх асваення была пабудавана асфальтаваная дарога (кошт аднаго кіламетру склаў у сярэднім 14 мільёнаў долараў), якая вяла праз пустыню з поўдня на поўнач. Гэта дарога, якая мае абапал умацаванні супраць пясчаных дзюн і перманентны сэрвіс па яе ачышчэнні, часта разглядаецца як самая дарагая дарога ў свеце, прымаючы да ўвагі выдаткі на яе будаўніцтва і бягучыя расходы.

Каля ракі Тарым і яе прытокаў, а таксама па краях Тарымскага басейна мае месца аазісная гаспадарка.

У наш час Кітай будуе канал ад ракі Ілі да заходняй часткі Тарымскай катлавіны.

## Крыніцы 
## Літаратура 
* 
* 
* 

## Спасылкі 
* Слоўнік сучасных геаграфічных назваў — Тарымская раўніна

Катэгорыя:Геаграфія Кітая
Катэгорыя:Сіньцзян-Уйгурскі аўтаномны раён
Катэгорыя:Упадзіны
Фарамір

**Фа́рамір** () — адзін з галоўных персанажаў «Уладара пярсцёнкаў» Дж. Р. Р. Толкіна. Малодшы сын намесніка Гондара Дэнетара II і яго жонкі Фіндуілас, брат Бораміра. Муж Эавін, бацька Элбарана, дзед Барахіра. Апошні кіруючы Намеснік Гондара.

## Біяграфія 
Першы раз чытач знаёміцца з персанажам Фараміра ў Ітыліэне, калі ён сустракае Фрода і Сэма. Ён зразумеў, што яны тыя самыя хобіты, пра якіх быў яго прароцкі сон. Фарамір захаваў іх у тайным сховішчы Хенет Анун. Там ён доўга распытваў Фрода і Сэма, і ўрэшце даведаўся, што з Раздола з імі выйшла яшчэ сямёра, уключаючы яго брата Бораміра. Фарамір быў адораным палкаводцам Гондара, але ніколі не адмаўляў, што Борамір быў лепшым воінам. Яны гадаваліся сябрамі, нягледзячы на рознасць характараў яны не супернічалі. Фарамір быў не толькі воінам, але і знаўцам песень і легендаў, нямала даведаўся ён ад Мітрандзіра, прычым Дэнетару здавалася, што ён больш схільны прыслухоўвацца да слоў Гандальфа, чым да ўказанняў бацькі. Народ і воіны Гондара любілі яго як умелага палкаводца, які бег перад назгуламі.

З усяго пачутага, Фарамір зрабіў выснову — хобіты неслі легендарную Пагібель Ісільдура. Фарамір расказаў пра сваю здагадку хобітам і ўведаў сапраўдную мэту паходу. Тут Фарамір паказвае сваё найбольшае адрозненне ад брата. Ён кажа:
Ты можаш не баяцца. Я не вазьму гэтай рэчы, не падыму яе, нават калі тая будзе ляжаць на дарозе. Калі б Мінас-Цірыт занепадаў і толькі я мог яго выратаваць, я б не адважыўся ўжыць зброі Чорнага Уладара дзеля славы. Такой славы мне не трэба, ведай гэта, Фрода — сын Дрога.
Фарамір усведамляе, што ягоны бацька не пахваліць яго за гэта рашэнне, але ўсё адно паступае паводле свайго сумлення. Ён папярэджвае хобітаў пра старажытны жах на перавале Кірыт Унгал і пра Голума, якому не давярае. Апрача таго, хобіты атрымліваюць дазвол праз увесь год быць на землях Гондара (гэты дазвол пазней пацвердзіць і зробіць пажыццёвым Арагорн).

Перад тым як хобіты пакінулі Хенет Анун Фарамір праявіў вялікадушнасць, загадаўшы запоўніць іх заплечныя мяшкі правізіяй і вадой, і даўшы падарожнікам па посаху з лівіфрану для падарожжаў па горах.

Фарамір біўся за землі Гондара з атрадам Следапытаў Ітыліэна ў Вайне Пярсцёнка. Ён быў цяжка паранены (меркавана, атручаным дроцікам харадца ці назгула) падчас адступлення з Асгіліята і траха не загінуў ад рук уласнага бацькі, які, звар’яцеўшы, хацеў спаліць яго і сябе ў пахавальні продкаў.

У Палатах Лекавання Мінас-Цірыта Фарамір сустрэў параненую роханскую прынцэсу Эавін і пазней ажаніўся з ёй. Пасля ўзыходжання Арагорна на прастол Гондара атрымаў княства Ітыліэн, апрача таго, яму быў пацверджаны і тытул намесніка Гондара.

### Характарыстыка 
Асоба Фараміра апісана ў Дадатках да «Уладара пярсцёнкаў»:

Аблічча Фараміра апісваецца вачамі Перэгрына Туку ў кнізе «Вяртанне Караля»:

Фарамір звонку нагадваў Бораміра, які, у сваю чаргу, паказаны як «высокі чалавек з адкрытым і высакародным тварам, цёмнавалосы і шаравокі»..

## Крыніцы 
## Літаратура 
* 
* 

Катэгорыя:Персанажы Серадзем’я
Катэгорыя:Людзі Серадзем’я
Катэгорыя:Выдуманыя кіраўнікі
Катэгорыя:Выдуманыя капітаны
Катэгорыя:Выдуманыя фехтавальшчыкі
Катэгорыя:Персанажы рамана «Уладар Пярсцёнкаў»
Кароўчына (вадасховішча)

**Каро́ўчына** — вадасховішча ў Дрыбінскім раёне Магілёўскай вобласці Беларусі, на рацэ Касінка (прыток Басі), каля аграгарадка Кароўчына.

Вадасховішча створана ў 1981 годзе ў мэтах арашэння, рыбагадоўлі і добраўпарадкавання тэрыторыі. Плошча паверхні вадасховішча 0,47 км². Даўжыня 2,5 км, найбольшая шырыня 0,3 км. Найбольшая глыбіня дасягае 8,6 м, сярэдняя каля 3 м. Аб'ём вады ў вадасховішчы 1,42 млн м³. Плошча вадазбору 35 км². Ваганні ўзроўню вады на працягу года каля 3 м. Сярэдні шматгадовы сцёк 7,6 млн м³.

## Літаратура 
* 
* 
* 
* 

## Спасылкі 
* Могилёвская область. Таблица Е.1 — Общая характеристика водохранилищ // Справочник «Водные объекты Республики Беларусь» 
* Могилёвская область. Таблица Е.2 — Морфометрические показатели и характерные уровни водохранилищ// Справочник «Водные объекты Республики Беларусь» 

Катэгорыя:Вадасховішчы Дрыбінскага раёна
Катэгорыя:Басейн Басі
Фрэнк Дональд Дрэйк

**Фрэнсіс Дональд Дрэйк** ( 28 мая 1930 — 2 верасня 2022) — амерыканскі астраном.

## Біяграфія 
Нарадзіўся ў Чыкага, вучыўся на факультэце электронікі Карнэльскага ўніверсітэта. Праслухаўшы цыкл лекцый славутага астранома О. Струвэ аб фарміраванні планетных сістэм, на ўсё жыццё прасякнуўся цікаўнасцю да пытанняў пазаземнага жыцця і цывілізацый. Адслужыўшы ў амерыканскіх ВМС, паслядоўна працаваў у Нацыянальнай радыёастранамічнай абсерваторыі (NRAO), Карнельскім універсітэце і Каліфарнійскім універсітэце (горад Санта-Круз). Пры падтрымцы Струвэ Дрэйк арганізаваў стварэнне 28-мятровага радыётэлескопа на базе NRAD (праект «Озма») — першага ў свеце вымяральна-рэгіструючага прыбора, спецыяльна створанага для спробы выяўлення пазаземнага жыцця. Стваральнік так званага «ураўнення Дрэйка».

Аб Фрэнку Дрэйку магчыма сказаць, што ён як мінімум тройчы быў першым: першым у свеце пачаў пошук сігналаў іншых цывілізацый — Праект «Озма», першым у свеце (разам з Карлам Саганам і інш.) стварыў пасланне для іншапланетных цывілізацый — «Pioneer Plaque», і першым у свеце стварыў і адправіў міжзорнае радыёпасланне — «Arecibo Message».

## Гл. таксама 
* SETI

## Спасылкі 
* Навуковы часопіс Science Time 
* Drake,Frank Donald

Катэгорыя:Астраномы ЗША
Катэгорыя:Члены і члены-карэспандэнты Нацыянальнай акадэміі навук ЗША
Дэнетар II

**Дэ́нетар II** () — персанаж рамана Дж. Р. Р. Толкіна «Уладар Пярсцёнкаў», намеснік (рэгент) каралеўства Гондара (парадкавы нумар II гаворыць пра тое, што ён быў другім намеснікам з гэтым імем). Сын намесніка Эктэліяна II, бацька Бораміра і Фараміра.

## Удзел Дэнетара ў Вайне Пярсцёнка 
Першапачаткова Дэнетар быў мудрым кіраўніком і стрыманым палкаводцам, аднак яго саманадзейнасць і ўласцівая многім нашчадкам нуменарцаў фанабэрыстасць прывяла Намесніка да памылковай высновы, што ў супрацьстаянні з Саўранам ён можа спадзявацца толькі на сябе самога і на тых, хто беспярэчна выконвае яго волю. Для барацьбы з Саўранам ён упершыню з дзён апошніх каралёў Гондара адважыўся скарыстацца паланцірам Мінас-Цірыта, якія захоўваўся ў Белай Вежы крэпасці — і сутыкнуўся пры гэтым з магутным праціўнікам. Саўран усё ж не змог падпарадкаваць Намесніка сваёй волі, аднак пастаяннае сузіранне незлічоных полчышчаў Мордара ўрэшце падкасіла баявы дух Дэнетара.

Яшчэ адзін удар лёсу Дэнетар атрымаў, калі даведаўся пра гібель свайго старэйшага сына — Бораміра. Пасля гэтага ў дзеяннях Намесніка стала выразна праяўляцца вар'яцтва — так, угневаўшыся на малодшага сына, калі той адпусціў Фрода з Пярсцёнкам Усеўладдзя, ён адправіў Фараміра ўтрымліваць умацаванні Рамас Эхара ў прадмесцях Мінас-Цірыта, нягледзячы на відавочную растрату сіл. Калі Фарамір вярнуўся з поля бою цяжка параненым і ў дадатак паражоным Чорнай Хваробай, Дэнетар канчаткова страціў цікавасць да жыцця, з-за чаго паспрабаваў скончыць жыццё самагубствам — спаліць сябе і Фараміра, якога меркаваў безнадзейным. Пры гэтым ён да апошняй гадзіны не жадаў прызнаваць Арагорна каралём і падазраваў Гандальфа ў жаданні ўзвесці на прастол Гондара сваю марыянетку. Аднак дзякуючы мужнасці Перэгрына Тука і варты крэпасці Берэганда, а таксама хуткаму ўмяшанню Гандальфа, Фарамір не быў спалены, а пазней вылечаны. Дэнетар жа, які канчаткова звар'яцеў, маладушна пакінуў армію на Гандальфа, а сам загінуў у агні.

## Вобраз Дэнетара ў адаптацыях 
* У кінатрылогіі Пітэра Джэксана (фільмы «Дзве вежы» і «Вяртанне караля») ролю Дэнетара выканаў аўстралійскі кінаакцёр Джон Ноўбл, атрымаўшы за ўдзел у здымках адразу некалькі ўзнагарод, у тым ліку National Board of Review USA, Screen Actors Guild Award і Broadcast Film Critics Association USA Award.

## Гл. таксама 
* Намеснікі Гондара

Катэгорыя:Людзі Серадзем’я
Катэгорыя:Персанажы Серадзем’я
Катэгорыя:Выдуманыя кіраўнікі
Катэгорыя:Выдуманыя самазабойцы
Катэгорыя:Персанажы рамана «Уладар Пярсцёнкаў»
Рамелу Лукаку

**Рамелу Менама Лукаку** (; нар. , , Бельгія) — бельгійскі футбаліст, нападнік італьянскага клуба «Рома» (у арэндзе з англійскага «Чэлсі») і нацыянальнай зборнай Бельгіі.

## Клубная кар’ера 
Калі Лукаку споўнілася 16 гадоў 13 мая 2009 года, ён падпісаў прафесійны кантракт з «Андэрлехтам» да 2012 года. Усяго толькі праз 11 дзён ён дэбютаваў у чэмпіянаце Бельгіі матчам 24 мая супраць «Стандарда», выйшаўшы на 69-й хвіліне замест абаронцы Віктара Бернардэса. «Андэрлехт» прайграў матч з лікам 1:0.

На наступны сезон Рамелу стаў іграком асноўнага складу, забіўшы свой першы гол на высокім узроўні ў матчы супраць «Зюлтэ-Варэгема» на 89-й хвіліне. Усяго за сезон Про Лігі 2009/10 Рамелу забіў 15 галоў і яшчэ 4 у матчах Лігі Еўропы.

У жніўні 2011 года Лукаку далучыўся да англійскага «Чэлсі». Лонданскі клуб выкупіў трансфер іграка за 12 млн еўра. Лукаку атрымаў 18 нумар і падпісаў кантракт на пяць гадоў. Дэбютаваў у хатнім матчы супраць «Норвіч Сіці» (2:1) на 83-й хвіліне, выйшаўшы на замену Фернанда Торэсу.

Аднак замацавацца футбаліст у «Чэлсі» не здолеў, таму некалькі гадоў правёў у арэндах у іншых англійскіх клубах. 30 ліпеня 2014 года «Эвертан» абвясціў пра падпісанне з Лукаку пяцігадовага кантракта. Сума трансферу склала 28 млн фунтаў. У складзе «Эвертан» замацаваўся ў аснове і стаў галоўным бамбардзірам каманды, чым прыцягнуў увагу вядучых еўрапейскіх клубаў.

У ліпені 2017 года «Манчэстэр Юнайтэд», выйграўшы барацьбу ў «Чэлсі», абвясціў аб падпісанні пяцігадовага кантракта з Лукаку. Сума адступных, па неафіцыйных звестках, склала 75 млн фунтаў плюс 15 млн фунтаў у якасці магчымых бонусаў.

У жніўні 2019 года перайшоў у італьянскі «Інтэрнацыянале». У сезоне 2020/21 разам з клубам стаў чэмпіёнам Італіі.

У жніўні 2021 года зноў стаў іграком «Чэлсі», сума пераходу склала 115 млн еўра. У чэрвені 2022 года на правах арэнды вярнуўся ў «Інтэрнацыянале», а ў жніўні 2023 года быў арандаваны «Ромай».

## Міжнародная кар’ера 
24 лютага 2010 года Лукаку дэбютаваў у складзе зборнай Бельгіі ў таварыскім матчы супраць зборнай Харватыі. 17 лістапада 2010 года адзначыўся першымі двума галамі ў таварыскім матчы супраць зборнай Расіі.

## Дасягненні 
**«Андэрлехт»**
* Чэмпіён Бельгіі: 2010

**«Інтэрнацыянале»**:
* Чэмпіён Італіі: 2021
* Уладальнік Кубка Італіі: 2023
* Уладальнік Суперкубка Італіі: 2022

**«Чэлсі»**
* Пераможца клубнага чэмпіянату свету: 2021

## Крыніцы 
## Спасылкі 
Катэгорыя:Футбалісты Бельгіі
Катэгорыя:Ігракі зборнай Бельгіі па футболе
Катэгорыя:Ігракі ФК Андэрлехт
Катэгорыя:Ігракі ФК Чэлсі
Катэгорыя:Ігракі ФК Вест Бромвіч Альбіён
Катэгорыя:Ігракі ФК Эвертан
Катэгорыя:Ігракі ФК Манчэстэр Юнайтэд
Катэгорыя:Ігракі ФК Інтэрнацыянале Мілан
Катэгорыя:Ігракі ФК Рома
Сагайдачны (значэнні)

**Сагайдачны** — украінскае прозвішча. Вядомыя носьбіты:
* Пётр Конанавіч Канашэвіч-Сагайдачны (1570—1622) — кашавы атаман Запарожскай Сечы.
* Яўген Якаўлевіч Сагайдачны (1886—1961) — украінскі мастак.
* Пётр Якаўлевіч Сагайдачны (1889—1964) — палкоўнік, удзельнік Першай сусветнай вайны і Белага руху на Поўдні Расіі, маркавец.

## Гл. таксама 
* «Гетман Сагайдачны» — фрэгат, флагман ВМС Украіны.

Катэгорыя:Украінскія прозвішчы
Чыгуначны тунэль

**Чыгуначны тунэль** — тунэль, прызначаны для руху цягнікоў. Умоўна вылучаюцца тунэлі, якія праходзяць праз горны масіў, тунэлі, што праходзяць пад вадой, унутрыгарадскія тунэлі, таксама званыя **глыбокім уводам**. Тунэлі метрапалітэна па сваёй сутнасці таксама адносяцца да чыгуначных тунэляў.

Самым працяглым чыгуначным тунэлем у свеце стане Гатардскі базавы тунэль у Швейцарыі. Яго даўжыня складзе 57 кіламетраў, заканчэнне будаўніцтва запланавана на 2017 год.

[thumb|250px|Цягнік выходзіць з тунэля на [Вялікі ўздым, перавал|перавале «Вялікі ўздым» Канадскай ціхаакіянскай чыгункі ў Брытанскай Калумбіі]]

## Сістэмы кіравання чыгуначнымі тунэлямі 
Кожны буйны тунэль, а таксама тунэль, які актыўна эксплуатуееца, патрабуе працы сістэмы кіравання, якая складаецца з сістэмы вентыляцыі, бяспекі, тэлеметрыі.
На працягу асабліва доўгіх чыгуначных тунэляў ствараюцца аварыйныя станцыі, якія ў выпадку ўзнікнення пажару дазволяць эвакуіраваць пасажыраў.

## Спасылкі 

Катэгорыя:Чыгуначная інфраструктура
Ваенна-марскія сілы Грузіі

**Ваенна-марскія сілы Грузіі** () — адзін з відаў узброеных сіл Грузіі, які існаваў з 1991—2009 гг. У наш час ВМС Грузіі як асобнага роду войскаў не існуе Пасля вялікіх страт, панесеных падчас вайне ў Паўднёвай Асеціі, у 2009 годзе быў скасаваны, а астатнія караблі перакладзены ў састаў берагавой аховы.

## Спасылкі 
Грузія
Катэгорыя:Узброеныя сілы Грузіі
Windows 10

**Windows 10** — аперацыйная сістэма для персанальных камп'ютараў, якая распрацоўваецца карпарацыяй Microsoft у рамках сямейства Windows NT. Пасля Windows 8 сістэма атрымала нумар 10, абыходзячы 9. Сярод найбольш прыкметных вонкавых змяненняў значыцца вяртанне звыклага меню «Пуск», функцыя віртуальных працоўных сталоў і праца праграм Windows 8 у аконным рэжыме. Першая версія Windows 10 (build 9841) была выпушчаная 30 верасня 2014 года (для карпаратыўных кліентаў) і 1 кастрычніка 2014 года (для ўсіх астатніх). На прэс-брыфінгу 21 студзеня была анансаваная новая зборка, выпушчаная 23 студзеня. Рэліз Windows 10 адбыўся 29 ліпеня 2015 года ў 190 краінах і на 111 мовах. Выпуск Windows 10 плануюць правесці ў некалькі этапаў. Windows 10 будзе апошняй скрынкавай версіяй Windows, усе наступныя версіі будуць распаўсюджвацца выключна ў лічбавым выглядзе. На працягу першага года пасля выхаду сістэмы карыстальнікі змогуць бясплатна абнавіцца да Windows 10 на любой прыладзе пад кіраваннем афіцыйных версій Windows 7, Windows 8.1 і Windows Phone 8.1, адпаведным пэўным патрабаванням.

## Асаблівасці 
Упершыню кампанія Microsoft стварае версію аперацыйнай сістэмы сумесна з карыстальнікамі, улічваючы іх пажаданні і перавагі, на аснове даных папярэдняга тэсціравання. Праграма папярэдняй ацэнкі.

Windows 10 — адзіная АС для разнастайных прылад: камп'ютараў, планшэтаў, смартфонаў, Xbox One і іншых. Будуць даступныя адзіная платформа распрацоўкі і адзіны магазін універсальных праграм, сумяшчальных з усімі падтрымліваемымі прыладамі. Windows 10 будзе прадастаўляцца ў якасці паслугі з выпускам абнаўленняў на працягу падтрымкі прылады. Карыстальнікі настольнай версіі Windows 10 атрымаюць магчымасць ствараць некалькі працоўных сталоў і пераключацца паміж імі. Таксама з'явіцца галасавы памочнік Cortana для камп'ютараў і планшэтаў.

## Зноскі 
Катэгорыя:Сямейства аперацыйных сістэм Windows NT
Катэгорыя:Праграмнае забеспячэнне, распрацаванае ў 2015 годзе
Варненскі заліў

**Ва́рненскі заліў** () — заліў у Балгарыі, у заходняй частцы Чорнага мора. На беразе заліва размешчаны буйны партовы горад Варны, у гонар якой заліў і атрымаў сваю назву, і .

Варненскі заліў на 3 км удаецца ўглыб сушы, мае шырыню ля ўваходу 7 км і глыбіню 10—18 м; можа цалкам замярзаць у асабліва халодныя зімы. Мае нізінныя заходнія берагі і ўзвышаныя паўночныя і паўднёвыя. Злучаны з Варненскім і Беласлаўскім азёрамі суднаходнымі каналамі.

## Літаратура 
* 
* 
* 

## Спасылкі 
Катэгорыя:Залівы Чорнага мора
Катэгорыя:Залівы Балгарыі
Шкала ўраганаў Сафіра — Сімпсана

**Шкала ўраганаў Сафіру-Сімпсана** — шкала для вымярэння патэнцыяльнай шкоды ад урагана, распрацаваная Гербертам Сафірам і Робертам Сімпсанам у пачатку 1920-х гадоў. Яна засноўваецца на хуткасці ветру і ўключае адзнаку штармавых хваль у кожнай з пяці катэгорый.

## Шкода 
# Мінімальная. Пашкоджаны дрэвы і хмызнякі. Невялікія пашкоджанні пірсаў, некаторыя невялікія суды на стаянцы сарваныя з якароў.
# Умераная. Значныя пашкоджанні дрэваў і хмызьнякоў; некаторыя дрэвы павалены, моцна пашкоджаны зборныя хаткі. Значныя пашкоджанні пірсаў і прыстаняў для яхт, невялікія суды на стаянцы сарваныя з якароў.
# Значная. Павалены вялікія дрэвы, зборныя хаткі разбураны, у асобных невялікіх будынках пашкоджаны вокны, дзверы і стрэхі. Моцныя паводкі ўздоўж берагавой лініі; невялікія будынкі на беразе разбураны.
# Вялізная. Дрэвы, хмызнякі і рэкламныя шчыты павалены, зборныя хаткі разбураны да падмурку, моцна пашкоджаны вокны, дзверы і стрэхі. Затоплены ўчасткі, змешчаныя на вышыні да 3 метраў над узроўнем мора; паводкі распаўсюджваюцца на 10 км углыб сушы; неабходныя масавыя эвакуацыі насельніцтва з узбярэжных тэрыторый.

## Гл. таксама 
* Шкала Бафорта

Катэгорыя:Надвор’е
Катэгорыя:Шкалы
Катэгорыя:Метэаралогія
Бургаскі заліў

**Бу́ргаскі заліў** () — найбуйнейшы заліў чарнаморскага ўзбярэжжа Балгарыі. Паўночным пунктам яго служыць хвалялом прыстані ў Паморыі, а паўднёвай — мыс Акін.

У заліве размешчаны горад і найбуйнейшы порт Балгарыі — Бургас. Таксама на берагах заліва размешчаны гарады Паморые, Сазопал і Нясебыр (старажытная Месемврыя). Бургаскі заліў з’яўляецца самым заходнім пунктам Чорнага мора.

## Апісанне 
Максімальная шырыня складае 41 км, а максімальная глыбіня 25 м. Салёнасць складае 17 ‰; пясок мае магнетытнае паходжанне. На захад ад заліва аддзелена група ліманаў лагуннага тыпу, вядомых пад агульнай назвай Бургаскія азёры, сярод якіх Бургас, Мандра, Атанасава і Памарыйскае. У паўднёвай частцы заліва размешчана некалькі невялікіх астравоў, такіх як востраў Святога Івана, востраў Святога Пятра, востраў Святой Анастасіі (раней *Бальшавік*) і востраў Святога Фамы (у народзе — *Змяіны*).

## Галерэя 

File:Windsurf in Bay of Burgas.JPG|Віндсерфінг у заліве
File:Windsurf in Bay of Burgas1.jpg|Віндсерфінг у заліве
File:Bay of Burgas.jpg|Заліў уначы
File:Ivanpetarkirik.jpg|Астравы каля Сазопаля
File:Бургас Плаж.jpg|Пляж у Бургасе
File:Bakarlakapanorama.jpg|Панарама паўднёвай часткі заліва

## Літаратура 
* 

## Спасылкі 
* Карта заліва

Катэгорыя:Залівы Чорнага мора
Катэгорыя:Бургаская вобласць
Катэгорыя:Залівы Балгарыі
Новая Ніва

Назву **Но́вая Ні́ва** маюць:

## Населеныя пункты 
### Беларусь 
* Гомельская вобласць:
** Новая Ніва — пасёлак у Мазырскім раёне
** Новая Ніва — былы пасёлак у Чачэрскім раёне
* Магілёўская вобласць:
** Новая Ніва — вёска ў Магілёўскім раёне
* Мінская вобласць:
** Новая Ніва — былая вёска ў Бярэзінскім раёне
** Новая Ніва — вёска ў Крупскім раёне
** Новая Ніва — вёска ў Слуцкім раёне
** Новая Ніва — вёска ў Чэрвеньскім раёне
Анджэева (гміна)

**Анджэе́ва** () — вясковая гміна ў Польшчы, уваходзіць у склад Астроўскага павета Мазавецкага ваяводства. Сядзіба размешчана ў Анджэеве. Плошча гміны складае 118,64 км². Станам на 2004 год у гміне Анджэева пражывалі 4523 чалавекі, шчыльнасць — 38,1 чал./км². Адміністрацыйна падзелена на 30 салецтваў.

## Спасылкі 
* Афіцыйная старонка

Катэгорыя:Гміны Астроўскага павета (Мазавецкае ваяводства)
Аннопаль (гміна)

**Анно́паль** () — вяскова-гарадская гміна ў Польшчы, уваходзіць у склад Красніцкага павета Люблінскага ваяводства. Сядзіба размешчана ў Аннопалі. Плошча гміны складае 151,07 км². Станам на 2012 год у гміне Аннопаль пражывалі 9805 чалавек, шчыльнасць — 65 чал./км².

## Спасылкі 
* Афіцыйная старонка 

Катэгорыя:Гміны Красніцкага павета
Аўгустаў (гміна)

**Аўгу́стаў** () — вясковая гміна ў Польшчы, уваходзіць у склад Аўгустоўскага павета Падляскага ваяводства. Сядзіба размешчана ў Аўгуставе. Плошча гміны складае 266,52 км². Станам на 2008 год у гміне Аўгустаў пражывалі 6576 чалавек, шчыльнасць — 24,67 чал./км². Адміністрацыйна падзелена на 36 салецтваў.

## Населеныя пункты 
На тэрыторыі гміны размешчаны 42 населеныя пункты.

## Спасылкі 
* Афіцыйная старонка

Катэгорыя:Гміны Аўгустоўскага павета
Бабіцы (гміна)

**Бабі́цы** () — вясковая гміна ў Польшчы, уваходзіць у склад Хшаноўскага павета Малапольскага ваяводства. Сядзіба размешчана ў Бабіцах. Плошча гміны складае 54,47 км². Станам на 2011 год у гміне Бабіцы пражывалі 8936 чалавек, шчыльнасць — 159,9 чал./км². Адміністрацыйна падзелена на 7 салецтваў.

## Населеныя пункты 
На тэрыторыі гміны размешчаны 9 населеных пунктаў.

## Спасылкі 
Катэгорыя:Гміны Хшаноўскага павета
Бабімаст (гміна)

**Бабі́маст** () — вяскова-гарадская гміна ў Польшчы, уваходзіць у склад Зеленагурскага павета Любушскага ваяводства. Сядзіба размешчана ў Бабімасце. Плошча гміны складае 92,75 км². Станам на 2004 год у гміне Бабімаст пражывалі 6506 чалавек, шчыльнасць — 70,1 чал./км².

## Спасылкі 
* Афіцыйная старонка

Катэгорыя:Гміны Зеленагурскага павета
Бабяк (гміна)

**Ба́бяк** () — вясковая гміна ў Польшчы, уваходзіць у склад Кольскага павета Велікапольскага ваяводства. Сядзіба размешчана ў Бабяку. Плошча гміны складае 133,58 км². Станам на 2006 год у гміне Бабяк пражывалі 7933 чалавекі, шчыльнасць — 59,1 чал./км². Адміністрацыйна падзелена на 30 салецтваў.

## Населеныя пункты 
На тэрыторыі гміны размешчаны 46 населеных пунктаў.

## Спасылкі 
* Афіцыйная старонка

Катэгорыя:Гміны Кольскага павета
Бабораў (гміна)

**Бабо́раў** () — вяскова-гарадская гміна ў Польшчы, уваходзіць у склад Глубчыцкага павета Апольскага ваяводства. Сядзіба размешчана ў Бабораве. Плошча гміны складае 116,97 км². Станам на 2011 год у гміне Бабораў пражывалі 6276 чалавек, шчыльнасць — 53,7 чал./км².

## Спасылкі 
* Афіцыйная старонка

Катэгорыя:Гміны Глубчыцкага павета
Абрамаў (гміна)

**Абра́маў** () — вясковая гміна ў Польшчы, уваходзіць у склад Любартоўскага павета Люблінскага ваяводства. Сядзіба размешчана ў Абрамаве. Плошча гміны складае 84,54 км². Станам на 2004 год у гміне Абрамаў пражывала 4396 чалавек, шчыльнасць — 52 чал./км². Адміністрацыйна падзелена на 11 салецтваў.

## Спасылкі 
* Афіцыйная старонка

Катэгорыя:Гміны Любартоўскага павета
Адамаў (гміна, Замойскі павет)

**Ада́маў** () — вясковая гміна ў Польшчы, уваходзіць у склад Замойскага павета Люблінскага ваяводства. Сядзіба размешчана ў Адамаве. Плошча гміны складае 110,55 км². Станам на 2004 год у гміне Адамаў пражывала 5145 чалавек, шчыльнасць — 46,5 чал./км².

## Спасылкі 
* Афіцыйная старонка 

Катэгорыя:Гміны Замойскага павета
Адамоўка (гміна)

**Адамо́ўка** () — вясковая гміна ў Польшчы, уваходзіць у склад Пшэворскага павета Падкарпацкага ваяводства. Сядзіба размешчана ў Адамоўцы. Плошча гміны складае 134,27 км². Станам на 2011 год у гміне Адамоўка пражывалі 4338 чалавек, шчыльнасць — 32,3 чал./км². Адміністрацыйна падзелена на 6 салецтваў.

## Спасылкі 
* Афіцыйная старонка

Катэгорыя:Гміны Пшэворскага павета
Альвэрня (гміна)

**Альвэ́рня** () — вяскова-гарадская гміна ў Польшчы, уваходзіць у склад Хшаноўскага павета Малапольскага ваяводства. Сядзіба размешчана ў Альвэрні. Плошча гміны складае 75,27 км². Станам на 2006 год у гміне Альвэрня пражывалі 12 726 чалавек, шчыльнасць — 169,1 чал./км². Адміністрацыйна падзелена на 10 салецтваў.

## Спасылкі 
* Афіцыйная старонка 

Катэгорыя:Гміны Хшаноўскага павета
Андрэспаль (гміна)

**Андрэ́спаль** () — вясковая гміна ў Польшчы, уваходзіць у склад Лудзкага Усходняга павета Лодзьскага ваяводства. Сядзіба размешчана ў Андрэспалі. Плошча гміны складае 23,34 км². Станам на 2014 год у гміне Андрэспаль пражывалі 13195 чалавек, шчыльнасць — 565 чал./км². Адміністрацыйна падзелена на 9 салецтваў.

## Спасылкі 
* Афіцыйная старонка

Катэгорыя:Гміны Лудзкага Усходняга павета
Андрыхаў (гміна)

**Андры́хаў** () — вяскова-гарадская гміна ў Польшчы, уваходзіць у склад Вадавіцкага павета Малапольскага ваяводства. Сядзіба размешчана ў Андрыхаве. Плошча гміны складае 100,4 км². Станам на 2012 год у гміне Андрыхаў пражывалі 43 894 чалавекі, шчыльнасць — 437 чал./км². Адміністрацыйна падзелена на 8 салецтваў.

## Спасылкі 
* Афіцыйная старонка

Катэгорыя:Гміны Вадавіцкага павета
Аляксандраў (гміна, Люблінскае ваяводства)

**Алякса́ндраў** () — вясковая гміна ў Польшчы, уваходзіць у склад Білгарайскага павета Люблінскага ваяводства. Сядзіба размешчана ў Аляксандраве. Плошча гміны складае 54,26 км². Станам на 2006 год у гміне Аляксандраў пражывалі 3194 чалавекі, шчыльнасць — 59 чал./км². Адміністрацыйна падзелена на 4 салецтвы.

## Спасылкі 
* Афіцыйная старонка

Катэгорыя:Гміны Білгарайскага павета
Аляксандраў (гміна, Лодзьскае ваяводства)

**Алякса́ндраў** () — вясковая гміна ў Польшчы, уваходзіць у склад Пятркоўскага павета Лодзьскага ваяводства. Сядзіба размешчана ў Аляксандраве. Плошча гміны складае 144,09 км². Станам на 2007 год у гміне Аляксандраў пражывалі 4448 чалавек, шчыльнасць — 31 чал./км². Адміністрацыйна падзелена на 32 салецтвы.

## Населеныя пункты 
На тэрыторыі гміны размешчаны 44 населеныя пункты.

## Спасылкі 
* Афіцыйная старонка

Катэгорыя:Гміны Пятркоўскага павета
ФК Уніён Берлін

**«Уніён»** () — нямецкі футбольны клуб з горада Берлін. Заснаваны ў 1906 годзе. Фіналіст Кубка Германіі (2001). 

## Культура 
У канцы 2003 года каманда выступала ў другой Бундэслізе. Перспектывы выглядалі цьмянымі, але фанаты не гублялі надзею. 23 снежня 89 фанатаў пералезлі цераз агароджу стадыёна і заспявалі на трыбунах калядныя песні. Калядныя спевы () паступова сталі адной з галоўных падзей у жыцці «Уніёна». У некаторы момант колькасць ахвотных паўдзельнічаць у цырымоніі перавысіла колькасць месцаў на стадыёне, таму клуб пачаў прадаваць на яе квіткі. Два гады мерапрыемства не праводзілася праз пандэмію COVID-19. У 2022 годзе Weihnachtssingen вярнуліся, У Берліне на стадыёне «Ля старога лясніцтва» зноў раз сабраліся заўзятары «Уніёна», каб праспяваць калядныя песні.

## Спасылкі 
* Афіцыйны сайт

Уніён Берлін
Армілярная сфера

**Армілярная сфера** (от  — бранзалет, колца) — астранамічны інструмент, які выкарыстоўвалі для вызначэння экватарыяльных або экліптычных каардынатаў нябесных свяцілаў. Яе вынаходства прыпісваюць старажытнагрэцкаму геаметру Эратасфену (III ст. да н.э.). Пасля армілярная сфера выкарыстоўвалася таксама як наглядны навучальны дапаможнік - у якасці мадэлі нябеснай сферы.

Армілярная сфера складаецца з рухомай часткі, якая паказвае нябесную сферу з яе асноўнымі коламі, а таксама верціцца вакол вертыкальнай восі падстаўкі з колам гарызонта і нябесным мерыдыянам. Рухомая сфера ўтвараецца трыма асноўнымі вялікімі коламі - нябесным экватарам, а таксама праходзячымі праз нябесныя полюсы «колюрам раўнадзенстваў» і «колюрам сонцастаянняў» ( — літ. «бясхвосты».). Яшчэ адзін вялікі круг, выкананы звычайна ў форме шырокага кольца, малюе экліптыкі з нанесенымі на яе знакамі задыяку. Акрамя таго, на сферы маюцца малыя колы, якія паказваюць паўночны і паўднёвы тропікі.

Аднак, да пачатку XX стагоддзя, армілярная сфера практычна не выкарыстоўвалася, прыбор быў выцеснены больш дакладнымі астранамічнымі інструментамі.

## Цікавыя факты 
* Армілярная сфера — адзін з галоўных элементаў герба Партугаліі.

## Гл. таксама 
* Астралябія
* Нябесная сфера
* Глобус

Катэгорыя:Навігацыя
Катэгорыя:Сістэмы нябесных каардынат
О-натацыя

**О-ната́цыя** (ад  — парадак; таксама **натацыя Бахмана-Ланда́у**): спосаб запісу параўнальных велічынь лікаў. Запіс прапанаваны Паулем Бахманам (1894) і распаўсюджаны Эдмундам Ландау (1909).

*Гл. таксама*: амега-натацыя, тэта-натацыя, L-натацыя, асімптотыка.

## O(x)
Велічыня, азначаная як O(x), не большая па абсалютнай велічыні за C\left|x\right|, дзе C ёсць нейкая пастаянная (зафіксаваная ў канкрэтных умовах):

y=O(x)\Rightarrow \left|y\right|\le C\left|x\right|.

Іначай кажучы, \lim \left| \frac y x \right| гэта канечная і адрозная ад нуля велічыня.

Напрыклад,

\frac 1 3n^3+\frac 1 2n^2+\frac 1 6n=O(n^3).

Спосабы чытаць азначэнне **O(x)**: «О-вялікае [ад ікс]», «парадак О [ад ікс]», «аднаго парадку [з ікс]».

## o(x)
Велічыня, азначаная як o(x), значна меншая за x (бясконца малая вышэйшага парадку за x):

y=o(x) \Rightarrow \lim \frac y x \to 0

Напрыклад,

1 - cos x = o(x).

Спосабы чытаць азначэнне **o(x)**: «о-малое [ад ікс]», «бясконца малая вышэйшага парадку [за ікс]», «малая ў параўнанні [з ікс]».

## Літаратура 
* Конкретная математика. Основание информатики / Р. Грэхем, Д. Кнут, О. Паташник. М., 1998
* Фихтенгольц, Г.М. Курс дифференциального и интегрального исчисления. Т.1. М., 2003.

Катэгорыя:Матэматычныя абазначэнні
Катэгорыя:Матэматычны аналіз
Аляксандраў Куяўскі (гміна)

**Алякса́ндраў Куя́ўскі** () — вясковая гміна ў Польшчы, уваходзіць у склад Александроўскага павета Куяўска-Паморскага ваяводства. Сядзіба размешчана ў Аляксандраве Куяўскім. Плошча гміны складае 131,64 км². Станам на 2004 год у гміне Аляксандраў Куяўскі пражывалі 10 685 чалавек, шчыльнасць — 81,2 чал./км². Адміністрацыйна падзелена на 28 салецтваў.

## Населеныя пункты 
На тэрыторыі гміны размешчаны 41 населены пункт.

## Спасылкі 
* Афіцыйная старонка

Катэгорыя:Гміны Александроўскага павета
Хольгер Бадштубер

**Хо́льгер Ба́дштубер** (; нар. , , ФРГ) — нямецкі футбаліст, абаронца. Ігрок нацыянальнай зборнай Германіі (2010—2015).

## Клубная кар’ера 
Хольгер з’яўляецца выхаванцам клуба «ТСГ Рот-ан-дэр-Рот 1890», а таксама гуляў за моладзевыя каманды клубаў «Штутгарт» і «Баварыя».

Прафесійны дэбют Бадштубера адбыўся 27 ліпеня 2007 года ў хатнім матчы першага тура Трэцяй Бундэслігі супраць клуба «Уніён» з Берліна, які скончыўся паражэннем гасцей з лікам 1:2. Пасля гэтага падрыхтоўку да сезона 2008/09 правёў ужо ў асноўным складзе «Баварыі», з якой 1 лютага 2009 года падпісаў кантракт тэрмінам да 2011 года. Сваю першую гульню ў Бундэслізе правёў 8 жніўня 2009 года ў матчы першага тура супраць «Гофенгайма» (1:1).

У пачатку 2010 года падоўжыў кантракт з «Баварыяй» да 2014 года, а ў пачатку 2013 года — да 2017 года. З канца 2012 года ён стаў радзей з’яўляцца на полі з-за шматлікіх траўм, сезон 2013/14 увогуле прапусціў поўнасцю. У студзені 2017 года быў арандаваны клубам «Шальке 04». Па заканчэнні сезона «Баварыя» абвясціла аб зыходзе Бадштубера з каманды.

У жніўні 2017 года, адмовіўшы маскоўскаму «Спартаку», падпісаў кантракт са «Штутгартам». У ліпені 2018 года падоўжыў кантракт са швабскім клубам на тры гады. У 2020 годзе быў пераведзены ў другую каманду і да канца сезона 2020/21 выступаў за «Штутгарт II».

У ліпені 2021 года стаў іграком швейцарскага «Люцэрна». У снежні 2021 года па пагадненні бакоў пакінуў каманду.

У верасні 2022 года абвясціў аб завяршэнні кар’еры.

## Міжнародная кар’ера 
29 мая 2010 года дэбютаваў у нацыянальнай зборнай у таварыскім матчы супраць каманды Венгрыі, выйшаўшы на змену замест Арнэ Фрыдрыха.

## Дасягненні 
**«Баварыя»**:
* Чэмпіён Германіі (5): 2010, 2013, 2014, 2015, 2016
* Уладальнік Кубка Германіі (4): 2010, 2013, 2014, 2016
* Уладальнік Суперкубка Германіі (2): 2010, 2012
* Пераможца Лігі чэмпіёнаў: 2013
* Уладальнік Суперкубка Еўропы: 2013
* Пераможца клубнага чэмпіянату свету: 2013

## Крыніцы 
## Спасылкі 
Катэгорыя:Футбалісты Германіі
Катэгорыя:Ігракі зборнай Германіі па футболе
Катэгорыя:Ігракі ФК Баварыя Мюнхен
Катэгорыя:Ігракі ФК Баварыя II Мюнхен
Катэгорыя:Ігракі ФК Шальке 04
Катэгорыя:Ігракі ФК Штутгарт
Катэгорыя:Ігракі ФК Штутгарт II
Катэгорыя:Ігракі ФК Люцэрн
Аляксандраў Лудзкі (гміна)

**Алякса́ндраў Лу́дзкі** () — вяскова-гарадская гміна ў Польшчы, уваходзіць у склад Згежскага павета Лодзьскага ваяводства. Сядзіба размешчана ў Аляксандраве Лудзкім. Плошча гміны складае 116,43 км². Станам на 2007 год у гміне Аляксандраў Лудзкі пражывалі 26 851 чалавек, шчыльнасць — 230,62 чал./км². Адміністрацыйна падзелена на 26 салецтваў.

## Населеныя пункты 
На тэрыторыі гміны размешчаны 30 населеных пунктаў.

## Спасылкі 
* Афіцыйная старонка

Катэгорыя:Гміны Згежскага павета
Дантэ Банфін Коста Сантус

**Да́нтэ Банфі́н Ко́ста Са́нтус** (; нар. , , Бразілія), больш вядомы як **Дантэ** (, МФА: ) — бразільскі футбаліст, абаронца французскага клуба «Ніца» і нацыянальнай зборнай Бразіліі.

## Кар’ера 
### Клубная 
Гуляў у акадэміях некалькіх лігаў. З’яўляецца выхаванцам футбольнай школы клуба «Жувентуды». Дарослую кар’еру пачаў у 2002 годзе ў асноўнай камандзе таго ж клуба, у якой правёў тры сезоны, прыняўшы ўдзел у 22 матчах чэмпіянату.

Сваёй гульнёй за гэту каманду прыцягнуў увагу прадстаўнікоў трэнерскага штаба французскага «Ліля», да складу якога далучыўся ў пачатку 2004 года. З пачатку 2006 года да канца 2008 года гуляў за бельгійскія «Шарлеруа» і «Стандард», з апошнім з якіх у 2008 годзе заваяваў тытул чэмпіёну Бельгіі і Суперкубак краіны.

27 снежня 2008 года заключыў кантракт з мёнхенгладбахскай «Барусіяй» на 4,5 гады, якая заплаціла за бразільца 2,5 млн еўра. Да складу «Баварыі» прыяднаўся ўлетку 2012 года, падпісаўшы чатырохгадовы кантракт. У складзе новага клуба ў першым жа матчы выйграў Суперкубак Германіі.

30 жніўня 2015 года Дантэ перайшоў у «Вольфсбург» за 4,5 млн еўра, падпісаўшы трохгадовы кантракт. 22 жніўня 2016 года было абвешчана аб трансферы Дантэ ў «Ніцу».

### Міжнародная 
6 лютага 2013 года ва ўзросце 29 гадоў дэбютаваў у афіцыйных матчах у складзе нацыянальнай зборнай Бразіліі ў таварыскай гульні супраць зборнай Англіі. Разам са зборнай браў удзел у Кубку канфедэрацый 2013 і чэмпіянаце свету 2014.

## Дасягненні 
### Клубныя 
**«Стандард»**:
* Чэмпіён Бельгіі: 2008
* Уладальнік Суперкубка Бельгіі: 2008

**«Баварыя»**:
* Чэмпіён Германіі (3): 2013, 2014, 2015
* Уладальнік Кубка Германіі (2): 2013, 2014
* Уладальнік Суперкубка Германіі: 2012
* Пераможца Лігі чэмпіёнаў: 2013
* Уладальнік Суперкубка УЕФА: 2013
* Пераможца клубнага чэмпіянату свету: 2013

### Міжнародныя 
**Бразілія**:
* Пераможца Кубка канфедэрацый: 2013

## Крыніцы 
## Спасылкі 
* Профіль на LFP.fr
* Профіль на fussballdaten.de

Катэгорыя:Футбалісты Бразіліі
Катэгорыя:Ігракі зборнай Бразіліі па футболе
Катэгорыя:Ігракі ФК Ніца
Катэгорыя:Ігракі ФК Вольфсбург
Катэгорыя:Ігракі ФК Баварыя Мюнхен
Катэгорыя:Ігракі ФК Барусія Мёнхенгладбах
Катэгорыя:Ігракі ФК Стандард Льеж
Катэгорыя:Ігракі ФК Шарлеруа
Катэгорыя:Ігракі ФК Ліль
Катэгорыя:Ігракі ФК Жувентуды
Бібліяграфічная спасылка

**Бібліяграфічная спасылка**: частка даведкавага апарата дакумента (наогул тэксту); змяшчае звесткі пра дакументы (тэксты), на якія робіцца спасылка; інакш: спосаб афармлення спасылкі.

Афармленне бібліяграфічных спасылак у навуковых тэкстах можа рэгламентавацца дзяржаўнымі стандартамі, унутранымі стандартамі навучальнай установы, выдавецтва, навуковага выдання і г. д.

У СССР і ў дзяржавах СНД афармленне бібліяграфічных спасылак наогул рэгламентуецца дзяржаўнымі стандартамі — ГОСТ серыі 7, у Беларусі — СТБ серыі 7 і міждзяржаўнымі ГОСТ серыі 7, у Расіі — ГОСТ Р серыі 7 і міждзяржаўнымі ГОСТ серыі 7, але таксама могуць дзейнічаць унутраныя стандарты.

Спасылкі, паводле месца змяшчэння ў тэксце, могуць быць:
* унутрытэкставыя, якія ўваходзяць ва ўласна дакумент (тэкст);
* падрадковыя, расшыфроўка якіх вынесеная з паласы у зноскі;
* затэкставыя, расшыфроўка якіх вынесеная з паласы у вынаскі.

Уласна змест спасылкі вызначаецца стылем дакумента (тэксту), тэхнічнымі патрабаваннямі, навуковай традыцый і г. д.

## Прыклады 
У айчынных навуковых тэкстах у вобласцях фізікі, матэматыкі і інш. звычайна карыстаюцца спасылкамі ў выглядзе нумароў у квадратных ці касых дужках (напрыклад,  ці ), а нумары адпавядаюць агульнаму спісу крыніц, змешчанаму пасля асноўнай часткі тэксту, напрыклад, у такім выглядзе:

Навуковыя тэксты ў вобласцях гісторыі і інш. часта карыстаюцца падрадковымі або затэкставымі спасылкамі, напрыклад, вось так1:

Навуковыя тэксты ў мовазнаўстве і іншых вобласцях навукі часта карыстаюцца унутрытэкставымі скарочанымі спасылкамі, напрыклад,  або , і скарочаныя спасылкі расшыфроўваюцца ў агульным спісе крыніц, змешчаным пасля асноўнай часткі тэксту, напрыклад, у такім выглядзе:

*Гл. таксама*: Гарвардскі стыль, Чыкагскі стыль.

## Літаратура 
* СТБ 7.208-2008. Бібліяграфічная спасылка. Агульныя патрабаванні і правілы складання. Мн.: Госстандарт, 2009.

Катэгорыя:Тэкст
Катэгорыя:Навуковы тэкст
Паўлаўскі сельсавет

Назву **Па́ўлаўскі сельсавет** маюць:

* Паўлаўскі сельсавет — адміністрацыйна-тэрытарыяльная адзінка ў складзе Слонімскага раёна Гродзенскай вобласці
* Паўлаўскі сельсавет — былая адміністрацыйна-тэрытарыяльная адзінка ў складзе Пружанскага раёна Брэсцкай вобласці
Касцёл Нараджэння Найсвяцейшай Дзевы Марыі

**Касцёл Нараджэння Найсвяцейшай Дзевы Марыі** — агульнапрынятая назва для каталіцкіх храмаў у гонар Нараджэння Найсвяцейшай Дзевы Марыі

## Беларусь 
* Касцёл Нараджэння Найсвяцейшай Дзевы Марыі (Барысаў)
* Касцёл Нараджэння Найсвяцейшай Дзевы Марыі (Браслаў)
* Касцёл Нараджэння Найсвяцейшай Дзевы Марыі (Верхнядзвінск)
* Касцёл Нараджэння Найсвяцейшай Дзевы Марыі (Відзы)
* Касцёл Нараджэння Найсвяцейшай Дзевы Марыі (Гомель)
* Касцёл Нараджэння Найсвяцейшай Дзевы Марыі (Дуды)
* Касцёл Нараджэння Найсвяцейшай Дзевы Марыі (Зарачанка)
* Касцёл Нараджэння Найсвяцейшай Дзевы Марыі (Заслаўе)
* Касцёл Нараджэння Найсвяцейшай Дзевы Марыі (Кемелішкі)
* Касцёл Нараджэння Найсвяцейшай Дзевы Марыі і Святога Казіміра (Лагойск)
* Касцёл Нараджэння Найсвяцейшай Дзевы Марыі (Трабы)

## Літва 
* Касцёл Нараджэння Найсвяцейшай Дзевы Марыі (Нямунайціс)

## Польшча 
* Калегіяльны касцёл Нараджэння Найсвяцейшай Дзевы Марыі (Вісліца)

## Гл. таксама 
* Касцёл Нараджэння Дзевы Марыі (Прага)
* Базіліка Нараджэння Найсвяцейшай Дзевы Марыі (Сандамір)
* Свята-Раства-Багародзіцкая царква
* Касцёл Найсвяцейшай Дзевы Марыі
* Касцёл Адведзін Найсвяцейшай Дзевы Марыі
* Касцёл Дабравешчання Найсвяцейшай Дзевы Марыі
* Касцёл Успення Найсвяцейшай Дзевы Марыі
* Касцёл Унебаўзяцця Найсвяцейшай Дзевы Марыі
Стайкаўскі сельсавет

Назву **Ста́йкаўскі сельсавет** маюць:

* Стайкаўскі сельсавет — былая адміністрацыйна-тэрытарыяльная адзінка ў складзе Гарадзішчанскага раёна Баранавіцкай вобласці
* Стайкаўскі сельсавет — адміністрацыйна-тэрытарыяльная адзінка ў складзе Івацэвіцкага раёна Брэсцкай вобласці
* Стайкаўскі сельсавет — былая адміністрацыйна-тэрытарыяльная адзінка ў складзе Аршанскага раёна Віцебскай вобласці
* Стайкаўскі сельсавет — адміністрацыйна-тэрытарыяльная адзінка ў складзе Кіраўскага раёна Магілёўскай вобласці
* Стайкаўскі сельсавет — назва Дубенскага сельсавета Клічаўскага раёна Магілёўскай вобласці ў 1924—1925 гадах
* Стайкаўскі сельсавет — былая адміністрацыйна-тэрытарыяльная адзінка ў складзе Валожынскага раёна Мінскай вобласці
Асавецкі сельсавет

Назву **Асаве́цкі сельсавет** маюць:

* Асавецкі сельсавет — адміністрацыйна-тэрытарыяльная адзінка ў складзе Драгічынскага раёна Брэсцкай вобласці.
* Асавецкі сельсавет — адміністрацыйна-тэрытарыяльная адзінка ў складзе Любанскага раёна Мінскай вобласці.
* Асавецкі сельсавет — адміністрацыйна-тэрытарыяльная адзінка ў складзе Мазырскага раёна Гомельскай вобласці.
* Асавецкі сельсавет — былая адміністрацыйна-тэрытарыяльная адзінка ў складзе Бярозаўскага раёна Брэсцкай вобласці.
Гарадзішчанскі сельсавет

Назву **Гарадзі́шчанскі сельсавет** маюць:

* Гарадзішчанскі сельсавет — адміністрацыйна-тэрытарыяльная адзінка ў складзе Баранавіцкага раёна Брэсцкай вобласці
* Гарадзішчанскі сельсавет — адміністрацыйна-тэрытарыяльная адзінка ў складзе Пінскага раёна Брэсцкай вобласці
* Гарадзішчанскі сельсавет — былая адміністрацыйна-тэрытарыяльная адзінка ў складзе Магілёўскага раёна Магілёўскай вобласці
* Гарадзішчанскі сельсавет — адміністрацыйна-тэрытарыяльная адзінка ў складзе Шклоўскага раёна Магілёўскай вобласці
Windows 8.1

**Windows 8.1** — аперацыйная сістэма сямейства Windows NT, вытворчасці карпарацыі Microsoft, наступная па часе і выхаду — Windows 10. Прызначана для працоўных станцый, персанальных камп’ютараў і партатыўных прылад; версія, прызначаная для вырашэння серверных задач — Windows Server 2012 R2. У параўнанні з Windows 8 мае шэраг абнаўленняў і паляпшэнняў, накіраваных на палягчэнне працы з графічным інтэрфейсам. Windows 8.1, гэтак жа як і Windows 8, арыентавана на ПК з сэнсарным экранам, але не выключае магчымасці выкарыстання на класічных ПК.

## Першыя чуткі і ўцечкі 
Чуткі аб Windows 8.1 з’явіліся адразу ж пасля выхаду Windows 8. Таксама, паводле чутак, стала вядома аб тым, што кодавая назва сістэмы — «Windows Blue». 24 сакавіка 2013 года ў сетку ўцякла першая зборка Windows Blue 9364. Пасля было заўважана, што Microsoft блакіруе ўліковыя запісы, якія выкарыстоўваліся пры ўсталяванні гэтай зборкі. Пазней у сетцы з’яўляліся зборкі Windows Blue 9374, 9385, 9471, 9477, 9483.

## Назва 
26 сакавіка 2013 года ў Microsoft афіцыйна пацвердзілі, што працуюць над абнаўленнем пад кодавым імем «Windows Blue». 14 мая гэта абнаўленне атрымала афіцыйную назву «Windows 8.1» .

## Крыніцы 
Катэгорыя:Сямейства аперацыйных сістэм Windows NT
Катэгорыя:Праграмнае забеспячэнне, распрацаванае ў 2013 годзе
Уладзімір Фёдаравіч Сакалоў

**Уладзімір Фёдаравіч Сакалоў** (,  — , ) — беларускі мастак-графік.

У 1932 г. скончыў Беларускі мастацкі тэхнікум. З 1956 г. член Саюза мастакоў БССР. 

## Літаратура 
* 
* 

## Спасылкі 
http://artru.info/ar/36284/ .

Катэгорыя:Выпускнікі Віцебскага Народнага мастацкага вучылішча
Катэгорыя:Мастакі XX стагоддзя
Катэгорыя:Мастакі Беларусі
Катэгорыя:Графікі Беларусі
Катэгорыя:Вучні Фёдара Фогта
Катэгорыя:Рэпрэсаваныя савецкай уладай
Галоўчыцкі сельсавет

Назву **Гало́ўчыцкі сельсавет** маюць:

* Галоўчыцкі сельсавет — адміністрацыйна-тэрытарыяльная адзінка ў складзе Нараўлянскага раёна Гомельскай вобласці
* Галоўчыцкі сельсавет — былая адміністрацыйна-тэрытарыяльная адзінка ў складзе Драгічынскага раёна Брэсцкай вобласці
* Галоўчыцкі сельсавет — назва Новагалоўчыцкага сельсавета Капаткевіцкага раёна Мазырскай акругі ў 1925—1929 гадах